**Cristoforo Borrus** (født 1583 i Milano i Italia, død 24. mai 1632 i Roma), også kalt *Borri* eller *Burrus*, var en katolsk prest tilhørende jesuittordenen og som virket som misjonær i Sørøstasia og utmerket seg som matematiker og astronom.

Liv og virke
------------

### Bakgrunn

Han kom fra en høyere familiebakgrunn i Milano. Han ble medlem av jesuittordenen den 16. september 1601, og ble sendt ut som misjonær. 

### Misjonær i Indokina

I 1616 ble han sendt fra Macao sammen med jesuittpateren Marquez som en av de aller første misjonærer i Cochinkina (nå det sørlige Vietnam). Her virket han til 1622, og var kjent da som pater *Bruno*.

Vel tilbake i Europa underviste han i matematikk ved Universitetet i Coimbra. I 1632 gikk han over til cistercienserordenen, og tok navnet Onofrio, og døde samme år. 

Hans viktigste verk, *Relatione della nuova missione delli P.P. della Compagnia di Gesù al Regno della Cocincina* utkom i Roma i 1631 og ble oversatt til fransk, nederlandsk, latin, tysk og engelsk. Det ble også medtatt i Churchills *Collection of Voyages* (1704), og i Sprengel og Forsters *Neue Beitrage zur Volker und Länderkunde* (1793). Verket ble ansett som en av de beste informasjonskilder om Cochinkina på grunn av den detaljerte beskrivelsen av landets geografiske, politiske og kirkelige forhold. 

### Forsker

Han foretok også observasjoner om kompassets magnetiske variasjoner. Ifølge pater Kircher (1641) tegnet han opp et draft over Atlanterhavet og Indiahavet der han markerte de steder der kompassnålen pekte samme retning som meridianen. Hvis dette medfører riktighet, var han tidligere ute i så måte enn Edmund Halley. 

Borrus gir selv en forklaring av draftet i et dokument som oppbevares ved Det kongelige akademi i Lisboa. I et annet manuskript, nå i Evora, *Tratada da arte de navegar pelo Cristovao Bruno*, som dreier seg om det samme ene, kommer han med forslag, ifølge Allatius (1633), om en ny metode å beregne longitudene til sjøs. og til hvordan sjøkart kan forbedres. Filipp II av Spania kalte ham en gang fra Coimbra til Madrid for å bli bedre kjent med hans nautiske studier og oppfinnelser. 

Han skrev også verket *Doctrina de Tribus Coelis, Aereo, Sydereo et Empeireo*, og noen reiseskildringer for Kongregasjonen for troens utbredelse.

Referanser
----------

1. ↑   Trove, oppført som Cristoforo Borri, Trove person-ID 1455561, besøkt 9. oktober 2017[Hentet fra Wikidata]
2. ↑   NUKAT, oppført som Cristoforo Borri, NUKAT autoritetspost n2010083924[Hentet fra Wikidata]
3. ↑   opac.vatlib.it, oppført som Cristoforo Borri, VcBA-ID 495/222279[Hentet fra Wikidata]
4. 1 2   Autorités BnF, oppført som Christoforo Borri, BNF-ID 10658473g[Hentet fra Wikidata]

Litteratur
----------

* Allatius: *Apes Urbanae* (Rome, 1633), 66;
* Kircher: *Magnes sive de arte magneticâ* (Rome, 1641), 502;
* De Visch: *Bibliotheteca scriptorum Sacr. Ord. Cisterciensis* (Köln, 1656) 71;
* Backer-Sommervogel, *Bibl. de la c. de J.* (1890), I, 1821-22; VII, 1878;

Eksterne lenker
---------------

* Lynn Thorndike i American Historical Review

  

Portal: Astronomi

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC
 |